VEGA & Live Nation præsenterer

**Groove til trap og moombaththon-hits med Flossstradamus og Dillon Francis i VEGA***De to dj-acts Flosstradamus og Dillon Francis har med kæmpe succes spillet shows sammen tværs over USA, og nu er de endelig klar til at bringe deres svedige og danse-inficerede shows til Danmark. Det sker lørdag den 19. juli i Store VEGA.*

**Flosstradamus**

[Flosstradamus](https://www.facebook.com/flosstradamus?fref=ts) har brugt de seneste otte år på at breake nye stilarter verden over og er derigennem blevet noget, der minder om klub-konger i hjemlandet USA. De to producere og dj’s, J2K og Autobots, evne til at mixe hotte tracks på nye, uventede måder har været afgørende for deres placering øverst på clubbing-tronen.

**Humor, trap og dance**  
Duoens remix af Major Lazers ”Original Don” er et godt eksempel på deres kunnen. Alt hvad de to drenge fra Chicago bringer ind i deres dj-sæts er gennemsyret af en uimodståelig humor, vævet ind i heftige dance og trap-beats. Det er lige meget om de står i en sveddryppende klub eller foran tusindvis af mennesker på Lollapalooza, så sørger de for en gedigen fest.

I april udkom Flosstradamus’ seneste ep, *Wake and Bake*, der kan streames via duoens Soundcloud [HER](https://soundcloud.com/flosstradamus/sets/wake-bake-ep/s-oT9xP). Herpå finder man bl.a. et remix af Young Thugs ”Stoner” og et Bauer-remix af ”Roll Up”. Rapperne Iggy Azalea og Mykki Blanco har begge benyttet sig af de Flosstradamus’ festestemte stil som producere hendholdsvis på singlerne ”Flexin & Finessin” og ”YungRhymeAssassin”.

**Dillon Francis**

Efter at være blevet opdaget af Diplo fra Major Lazers samt have samarbejdet med ham på nummeret ”Que Que” var [Dillon Francis](https://www.facebook.com/DillonFrancismusic?fref=ts)’ gennembrud som dj sikret. Derudover har nummeret ”[Masta Blasta](http://www.youtube.com/watch?v=inbaRja7iXY)” sikret den moombathton-inspirerede dj masser af opmærksomhed.

Francis’ særegne karakter både på og udenfor scenen har gjort ham meget populær på de sociale medier, hvor han ikke holder sig tilbage for noget. I juli måned udsender han sit første egentlig album, der kommer til at hedde *Money Sucks, Friends Rule*. Herfra kan man allerede nu høre singlen ”[Get Low](http://www.youtube.com/watch?v=12CeaxLiMgE&feature=youtu.be)”

**Fakta om koncerten**   
Dillon Francis + Flosstradamus (US)

Lørdag den 19. juli kl. 21

Store VEGA, Enghavevej 40, 1764 Kbh. V

Billetpris: 200 kr. + gebyr

Billetsalget er startet via VEGA.dk og Billetnets hjemmeside.